Lav et referat af nedenstående tekst:

Tekst:
Det er alt for svært at komme fra a til b i Aalborg Kommune. Sådan lyder det fra Tina Møller, der har siddet i rullestol de seneste fire år. - Når jeg kører i byen, så kigger jeg ned hele tiden, fordi der er hele tiden en kant eller et eller andet, som jeg møder, jeg skal forcere. Jeg har ikke muligheden for at kigge op og smile til dem, der kommer gående. Det er virkelig blikket ned og håbe på det bedste, siger hun. Opbakning fra handicaporganisation Hun bakkes op af Henning Michael Thygesen, der er formand for Danske Handicaporganisationers afdeling i Rebild, der blandt andet har opmærksomheden rettet mod de mange nybyggerier. - Der er problemer næsten hver gang, der laves et byggeri, fordi så skal man ind og påpege, at det kunne have været lavet på en anden måde, siger han. Politikere oplevede selv problemerne Fredag havde Tina Møller inviteret to lokale politikere til at opleve Aalborgs midtby, set fra en kørestol. Tobias Bøgeskov (S), der sidder i Aalborg Kommunes byråd og Søren Valgreen Knudsen, der er regionsrådskandidat for Socialdemokratiet var begge overraskede over de problemer, der dukkede op på turen gennem Aalborg. - Det giver jo et helt andet perspektiv. Jeg har for eksempel ikke skænket det en tanke, at det kunne være besværligt at køre, når der er brosten på fortovet, eller at den lille stejle opkørsel til en vej kan være en kæmpe udfordring, siger Tobias Bøgskov. - Det giver en helt anden oplevelse af, hvad byrummet er, og hvad man skal tage hensyn til der, siger Søren Valgren Knudsen. Der skal ske forbedringer De to politikere er enige om, der skal ske forbedringer. - Når man hører Tinas historie, så kan man jo høre, det er relativt små ting, der skal til for at løfte det et kæmpe skridt. Vi er godt på vej, men det åbenlyst, vi kan gøre mere, siger Søren Valgren Knudsen. Se tv-indslag om Tina Møllers tur rundt i Aalborg med de to politikere i toppen af denne artikel.

Referat:
Høje kantsten, brosten, snævre indgange. Aalborg er fyldt med forhindringer, der gør det svært at komme rundt, hvis man sidder i rullestol.